CELEX: 32007D0882
Language: sk
Date: 2007-12-20 00:00:00
Title: 2007/882/ES: Rozhodnutie Rady z  20. decembra 2007 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Central Bank of Cyprus

29.12.2007   
            
            
               SK
            
            
               Úradný vestník Európskej únie
            
            
               L 346/19
            
         
      ROZHODNUTIE RADY
   
   z 20. decembra 2007,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Central Bank of Cyprus
   (2007/882/ES)
   RADA EURÓPSKEJ ÚNIE,
   so zreteľom na Protokol o Štatúte Európskeho systému centrálnych bánk a Európskej centrálnej banky pripojený k Zmluve o založení Európskeho spoločenstva, a najmä na jeho článok 271,
   so zreteľom na odporúčanie Európskej centrálnej banky ECB/2007/12 z 15. novembra 2007 Rade Európskej únie o externom audítorovi Central Bank of Cyprus (1),
   keďže:
   
               (1)
            
            
               Audity účtov Európskej centrálnej banky (ECB) a národných centrálnych bánk Eurosystému majú vykonávať nezávislí externí audítori, ktorých odporúča Rada guvernérov ECB a schvaľuje Rada Európskej únie.
            
         
               (2)
            
            
               Podľa článku 1 rozhodnutia Rady 2007/503/ES z 10. júla 2007 v súlade s článkom 122 ods. 2 zmluvy o prijatí jednotnej meny Cyprom od 1. januára 2008 (2) Cyprus teraz spĺňa potrebné podmienky na prijatie eura a výnimka v prospech Cypru uvedená v článku 4 Aktu o pristúpení z roku 2003 by sa mala zrušiť s účinnosťou od 1. januára 2008.
            
         
               (3)
            
            
               Podľa článku 60 ods. 1 písm. a) zákona č. 34 (I) z roku 2007, ktorým sa menia a dopĺňajú zákony o Central Bank of Cyprus z rokov 2002 a 2003 a ktorý nadobudne účinnosť 1. januára 2008, sa ročná účtovná závierka Central Bank of Cyprus overuje v súlade s článkom 27 štatútu ESCB.
            
         
               (4)
            
            
               Vzhľadom na zrušenie výnimky Cypru Rada guvernérov ECB odporučila, aby Rada schválila spoločnosť PriceWaterhouseCoopers Limited za externého audítora Central Bank of Cyprus na finančné roky 2008 až 2012.
            
         
               (5)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES (3),
            
         ROZHODLA TAKTO:
   Článok 1
   V článku 1 rozhodnutia 1999/70/ES sa dopĺňa tento odsek:
   
      „14.   Spoločnosť PriceWaterhouseCoopers Limited sa týmto schvaľuje za externého audítora Central Bank of Cyprus na finančné roky 2008 až 2012.“
   
   Článok 2
   Toto rozhodnutie sa oznámi ECB.
   Článok 3
   Toto rozhodnutie sa uverejní v Úradnom vestníku Európskej únie.
   
      V Bruseli 20. decembra 2007
      
         
            Za Radu
         
         
            predseda
         
         F. NUNES CORREIA
         
      
   
   
      (1)  Ú. v. EÚ C 277/1, 20.11.2007, s. 1.
   
      (2)  Ú. v. EÚ L 186, 18.7.2007, s. 29.
   
      (3)  Ú. v. ES L 22, 29.1.1999, s. 69. Rozhodnutie naposledy zmenené a doplnené rozhodnutím 2007/145/ES (Ú. v. EÚ L 64, 2.3.2007, s. 35).